Държавен вестник, бр. 96, 2010 г., стр. 33

БРОЙ  96	
Д Ъ Р Ж А В Е Н  В Е С Т Н И К 	
СТР.  33  
9. проверява и тества развитите антико­
рупционни мерки заедно с дирекция „Анализи 
и развойна дейност“, спазвайки предварително 
зададените цели, по отношение на въздейст­
вието им в икономически, социологически и 
психологически аспект;
10. реализира цялостната дейност във връзка 
с устните и писмените преводи;
11. изготвя годишни отчети относно изпъл­
нението на комплексния модел „БОРКОР“.
Чл. 17. Дирекция „Иницииране на проекти 
и анализ на конкретни случаи“:
1. предоставя необходимата за анализи и 
за разработване на мерки информация в елек­
тронна форма;
2. обработва необходимите данни/информа­
ция, обхваща всички данни в електронна форма, 
води и актуализира съответните регистри;
3. събира и регистрира информация по 
конкретни случаи и я анализира;
4. планира и изготвя електронно приложение 
за обмен на данни с органите на съдебната власт 
и с органите на наказателното преследване;
5. анализира събраните данни с цел устано­
вяване на необходимост от действие;
6. разработва и определя основните цели 
и изисквания на антикорупционните мерки в 
сътрудничество с ръководството на проекта 
и с дирекциите „Планиране и управление на 
проекти“ и „Информация и координация“;
7. изготвя предложения за реализирането на 
нови проекти и определянето на техните цели;
8. изготвя спецификации на възложителя 
(поръчка, изисквания) за отделните проекти 
в сътрудничество с дирекция „Планиране и 
управление на проекти“. 
Чл. 18. Дирекция „Анализи и развойна 
дейност“:
1. прецизира целите на мерките, изготвя 
предложения за решения, изготвя и води спе­
цификация на изпълнението в сътрудничество 
с дирекция „Планиране и управление на про­
екти“, изготвя антикорупционни мерки чрез 
извършване на правни анализи, организационни 
анализи, анализи на процесите и анализи на 
слабите места;
2. тества антикорупционните мерки преди 
практическото им прилагане по отношение на 
тяхната целесъобразност и функционалност;
3. анализира заедно с дирекция „Планиране 
и управление на проекти“ очакваните реакции 
и последствия от мерките в икономически, 
социологически и психологически аспект; 
4. изготвя предложения и дава указания за 
въвеждане и прилагане на отделни мерки и 
системи от мерки.
Чл. 19. Дирекция „Документиране и прила­
гане на мерките“:
1. проверява и оптимизира мерките по от­
ношение на предварително зададените цели;
2. организира сътрудничеството с експерти 
от засегнатите ведомства и от други органи, 
отговорни за прилагането на мерките;
3. изготвя планове за прилагане и обучава 
персонала, който ще прилага, контролира и ще 
осъществява надзор над мерките;
4. определя качествените критерии и пара­
метрите за оценка на мерките;
5. извършва оценка на мерките заедно с 
отговорните за това външни структури;
6. документира мерките и поддържа елек­
тронен архив „Продуктова библиотека“;
7. сертифицира мерките, разработени извън 
и в рамките на проекта, и ги подрежда в ин­
тервенционна система;
8. поддържа регистър „Интервенционна 
система“;
9. приема мерките и ги предава на компе­
тентните структури със съответните указания за 
действие, с плана за прилагане и с указанията 
за оценка.
Чл. 20. Дирекция „Информация и коорди­
нация“:
1. осъществява координацията по отношение 
на сътрудничеството с партньорите по проекта 
и със съответните ведомства и организации;
2. реализира дейността във връзка с входящия 
и изходящия информационен обмен;
3. регистрира и въвежда входяща и изходяща 
информация, релевантна за работата в проекта, 
в специализирани за това бази данни и оценява 
източниците на информация;
4. поддържа електронен пощенски дневник;
5. извършва преглед и оценка на информа­
цията от открити източници.
Г л а в а  ч е т в ъ р т а
ОРГАНИЗАЦИЯ НА РАБОТАТА НА ЦЕНТЪРА
Чл. 21. (1) Организацията на работата на 
центъра се осъществява съгласно правилника 
и вътрешни правила, процедури и инструкции, 
утвърдени от директора на центъра.
(2) Директорът на центъра може да ут­
върждава процедури и инструкции, свързани 
с работата по реализацията на комплексния 
модел „БОРКОР“ и на другите проекти по 
предложение на директорите на дирекции.
Чл. 22. Директорите на дирекции:
1. осъществяват непосредственото ръко­
водство и отговарят за цялостната дейност на 
дирекциите пред директора на центъра;
2. съобразно функциите на дирекциите осъ­
ществяват методическо ръководство и контрол 
върху дейността на съответните звена в струк­
турата на центъра.
Чл. 23. Държавните служители и лицата, ра­
ботещи по трудово правоотношение в центъра, 
изпълняват възложените им задачи и отговарят 
пред прекия си ръководител за изпълнението 
на работата съобразно длъжностните си ха­
рактеристики.
ЗАКЛЮЧИТЕЛНА РАЗПОРЕДБА
Параграф единствен. Правилникът се приема 
на основание чл. 60 от Закона за администра­
цията и § 1 от заключителните разпоредби на 
Постановление № 158 на Министерския съвет 
от 2010 г. за създаване на Център за превенция 
и противодействие на корупцията и организи­
раната престъпност към Министерския съвет 
(ДВ, бр. 62 от 2010 г.).